En 61-årig mandlig bilist er sent lørdag aften afgået ved døden i Aalborg. Manden, som var alene i bilen, var forinden kørt ind i et skilt og en hæk på Svalegårdsvej. - Det er ikke uheldet, der slår ham ihjel. Han har formentligt fået et hjertestop inden, fortæller vagtchef Poul Badsbjerg fra Nordjyllands Politi. Politiet fik anmeldelsen om trafikulykken klokken 23.10. Den 61-årige mand, som kommer fra Aalborg, blev fundet livløs på ulykkesstedet. - Der er et par læger, der kommer til stedet umiddelbart efter og påbegynder førstehjælp. Men han bliver erklæret død ved ankomsten til Aalborg Universitetshospital, tilføjer vagtchefen. De pårørende er underrettet om dødsfaldet.

Referat:
En livløs mand blev erklæret død ved ankomsten til hospitalet efter at være kørt galt i sin bil.